โยบ 3

โยบ 3 (Job 3) เป็นบทที่ 3 ของหนังสือโยบในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์p=243 ไม่ทราบว่าผู้เขียนหนังสือโยบเป็นใคร นักวิชาการส่วนใหญ่เชื่อว่าเขียนขึ้นราวศตวรรษที่ 6 ก่อนคริสกาลp=193 บทที่ 3 ของหนังสือโยบเป็นส่วนหนึ่งของส่วนบทสนทนาของหนังสือที่ประกอบด้วยโยบ 3:1-31:40p=335

**ต้นฉบับ**
บทนี้เดิมเขียนด้วยภาษาฮีบรู แบ่งออกเป็น 26 วรรค

**พยานต้นฉบับ**
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่  ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)pp=36-37 
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5)pp=73-74

**วิเคราะห์**
โครงสร้างของหนังสือเป็นดังต่อไปนี้:pp=17–23
*บทนำ (บทที่ 1–2)
*บทสนทนา (บทที่ 3–31)
*การตัดสิน (32:1–42:6)
*บทส่งท้าย (42:7–17)
ในโครงสร้างนี้ บทที่ 3 ถูกรวมอยู่ในส่วนบทสนทนาที่มีโครงสร้างดังต่อไปนี:pp=18–21
*การแช่งตนเองและการคร่ำครวญให้ตนเองของโยบ (3:1–26)
**การแช่งตนเองของโยบ (3:1–10)
**การคร่ำครวญให้ตนเองของโยบ (3:11–26)
*รอบที่หนึ่ง (4:1–14:22)
*รอบที่สอง (15:1–21:34) 
*รอบที่สาม (22:1–27:23)
*บทคั่น – บทกวีสรรเสริญปัญญา (28:1–28)
*การสรุปของโยบ (29:1–31:40)
ส่วนบทสนทนาเขียนด้วยรูปแบบบทกวีที่มีวากยสัมพันธ์และไวยากรณ์ที่มีลักษณะเฉพาะตัวp=335

**โยบแช่งวันเกิดของตน (3:1–10)**
หลังจากบทนำที่เขียนด้วยร้อยแก้วในบทที่ 1–2 ผู้เล่าเรื่องของหนังสือก็ขาดบทบาทไปจนกระทั่งกลับมาในบทที่ 42 จึงไม่มีผู้ตีความที่จะอธิบายบทสนทนาระหว่างกลุ่มผู้พูด และผู้อ่านต้องตั้งใจติดตามแนวความคิดของบทสนทนาด้วยตนเองp=20 ภายหลังจากเจ็ดวันผ่านไปนับตั้งแต่เพื่อนสามคนของโยบมาถึง ในที่สุดโยบก็ปลดปล่อย 'อารมณ์อันอดกลั้น' ของตนออกมา โดยการแช่งวันเกิดของตนเอง (วรรค 2–10) ก่อนจะหันมาตั้งคำถามในวรรค  11–26p=20 ในทุกคำที่โยบพูด โยบไม่ได้แช่งพระเจ้าโดยตรงตามที่ซาตานคาดไว้ (1:11)p=20 หรือตามที่ภรรยาของเขาแนะนำ (2:9)p=43 ไม่มีอะไรใน "คำแช่งตนเอง" ของโยบที่ขัดแย้งกับความเชื่อในพระเจ้าของโยบpp=41, 43 คำพูดของโยบเป็นที่เข้าใจได้ดีที่สุดว่าเป็นเสียงร้องอันขมขื่นแห่งความทุกข์หรือการทักท้วงถึงสภาวะลำบากที่ตนประสบอยู่ โดยยังคงรักษาความเชื่อในท่ามกลางประสบการณ์อันงุนงงสับสน มากกว่าจะแช่งเพื่อทำลายการทรงสร้าง เพราะไม่สามารถบรรลุผลp=43
"'โยบ โดย Léon Bonnat (ค.ศ. 1880)

**วรรค  1**
ต่อมา โยบอ้าปากแช่งวันเกิดของตน
*"แช่ง": จากภาษาקָלַל, qalal คำภาษาฮีบรูโดยปกติของ "แช่ง" ในที่นี้ใช้แทนการเกลื่อนคำ בָרַךְ, barak ("อวยพร"; เทียบกับ 2:5) ซึ่งใช้เมื่อพระเจ้าทรงเป็นกรรมของคำกริยาp=118 นี่เป็นการแช่งครั้งเดียวที่โยบพูด แม้ว่าตลอดทั้งเล่มของหนังสือ โยบเกือบจะแช่งพระเจ้า (ซึ่งเป็นเป้าหมายที่ซาตานคาดหวังในโยบ 2:5) แต่โยบก็ไม่เคยทำเช่นนั้นเลยจนถึงท้ายที่สุดpp=118–119
*"วันเกิดของตน": แปลจากภาษาיוֹמֽוֹ, yō-w-mōw ซึ่งมีความหมายโดยตรงตามตัวอักษรว่า "วันของตน" ในบริบทนี้จึงชัดเจนว่าโยบหมายถึง "วันที่ถือกำเนิด" ในฉบับภาษาภาษาซีรีแอก (Peshitta) อ่านว่า “วันซึ่งตนถือกำเนิด”

**วรรค 4**
โยบกล่าวว่า ขอให้วันนั้นเป็นความมืด
:ขอพระเจ้าจากเบื้องบนอย่าเอาพระทัยใส่วันนั้น
:หรืออย่าให้แสงสว่างส่องในวันนั้น
*"ขอให้วันนั้นเป็นความมืด": แปลจากภาษาיהי חשך, yə-hî ḥō-šeḵ เป็นข้อความที่ตรงกันข้ามกับปฐมกาล 1:3p=119 เมื่อพระเจ้าตรัสว่า "จงเกิดความสว่าง" (יהי אור, yə-hî ’ō-wr) ใน "วันที่หนึ่ง" เพื่อบรรยายถึงความปรารถนาของโยบให้ "วันที่หนึ่งของตน" เป็นความมืด และเนื่องจากพระเจ้าเท่านั้นที่ทรงมีพระอำนาจที่จะทรงกระทำเช่นนั้นได้ โยบเสริมว่าขอ "พระเจ้าจากเบื้องบน" อย่าทรงคำนึงถึงวันนั้น 
*"ส่อง": แปลจากคำกริยาภาษาעָלָ֣יו, ‘ā-lāw ซึ่งเป็นคำ Hiphil ของ יָפַע, yafaʿ ซึ่่งมีความหมายในที่นี้ว่า "ทำให้ส่องแสง" ประธานของกริยานี้เป็นคำที่ปรากฏครั้งเดียวตลอดคัมภีร์ไบเบิลคือ נְהָרָה, neharah, “แสง” ซึ่งมาจากคำกริยา נָהַר, nahar, “ส่องแสง” (เทียบกับ อิสยาห์ 60:5)

**การคร่ำครวญให้ตนเองของโยบ (3:11–26)**
การคร่ำครวญของโยบในส่วนนี้แบ่งได้เป็น 2 ส่วนย่อย:p=118
*โยบแสดงความปรารถนาว่าเขาไม่อยากเกิดมา แต่ออกจากครรภ์แล้วไปแดนคนตายทันที (3:11–19)
*โยบหันไปกล่าวถึงความทุกข์ยากในปัจจุบัน (3:20–26)p=118
แต่ละส่วนย่อยขึ้นต้นด้วยคำภาษาฮีบรู לָ֤מָּה, lām-māh, "ทำไม"p=44
การคร่ำครวญเติมเต็มให้กับการร้องแช่งในช่วงต้น (วรรค 1–10) ด้วยชุดคำถามเชิงวาทศิลป์ โดยโต้แย้งเรื่องที่ตนเกิดมา (วรรค 10) โอกาสแรกสุดที่เขามีเพื่อจะหลบหนีจากชีวิตแห่งความทุกข์ยากนี้จะต้องมีตั้งแต่แรกเกิด (วรรค 11–12, 16) ในขณะที่วรรค  13–19 โยบคือว่าความตายเป็น 'การลงไปสู่การหลับใหลอย่างสงบ ณ สถานที่ที่ไร้ปัญหา' ภายหลังพระยาห์เวห์ทรงตั้งคำถามของพระองค์ต่อโยบ (โยบ 38–41) ซึ่งทำให้โยบตระหนักว่าโยบเพิกเฉยต่อวิถีทางของพระยาห์เวห์p=22

**วรรค 11**
โยบกล่าวว่า ทำไมข้าไม่ตายเสียตั้งแต่ออกจากครรภ์?
:ทำไมข้าไม่ออกจากครรภ์มารดาแล้วสิ้นใจ?"
ทั้งสองครึ่งวรรคของวรรคนี้ใช้บุพบทวลี ("ออกจากครรภ์" ในทั้งสองครึ่งวรรค; ครึ่งวรรคแรกมีความหมายตรงตัวว่า "จากครรภ์" ครึ่งวรรคหลังมีความหมายตรงตัวว่า "จากท้องที่ข้าออกมา") ทั้งในสองครึ่งวรรคมีความหมายในเชิง "ปรากฏออกมาจากครรภ์"
'รูปคู่ของความตาย' ในทั้งสองครึ่งวรรคของวรรคนี้ ("ตาย", "สิ้นใจ") ตรงกันข้ามกับ 'สองสัญลักษณ์ของชีวิต' ในวรรค 12 ("หัวเข่ารับข้าไว้", "หัวนมให้ข้าดูด")p=45

**ดูเพิ่ม**
ส่วนในคัมภีร์ไบเบิลที่เกี่ยวข้อง: ปฐมกาล 1, โยบ 1, โยบ 2, เยเรมีย์ 20

**อ้างอิง**

**บรรณานุกรม**
 isbn = 978-0393080735
*url = https://books.google.com/books?id=HmpMPgAACAAJ- access-date=February 6, 2019- url= https://books.google.com/books?id=SpFRU1n-oUMC 
*isbn = 978-0-66425652-4- isbn= 0-310-25720-4- isbn = 978-0-8028-4636-5 - isbn = 9780310492009  - isbn = 9781467443289  - access-date= January 26, 2019

**แหล่งข้อมูลอื่น**
 คำแปลในศาสนายูดาห์:
**  Iyov - Job - Chapter 3 (Judaica Press) translation with Rashi's commentary at Chabad.org- คำแปลในศาสนาคริสต์:
**  Bible at GospelHall.org (ESV, KJV, Darby, American Standard Version, Bible in Basic English)
**  Book of Job Chapter 3 King James Version
**  title=Book of Job Various versions
**  โยบ 3. ยูเวอร์ชัน
03